CELEX: 31994D0327
Language: ro
Date: 1994-05-19 00:00:00
Title: Decizia Comisiei din 19 mai 1994 de stabilire a criteriilor de testare anuală a păsărilor de reproducție pentru boala Newcastle, în aplicarea articolului 12 alineatul (2) din Directiva 90/539/CEE a Consiliului (Text cu relevanță pentru SEE)

03/Volumul 15
            
            
               RO
            
            
               Jurnalul Ofícial al Uniunii Europene
            
            
               72
            
         31994D0327
   
               L 146/17
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 19 mai 1994
   de stabilire a criteriilor de testare anuală a păsărilor de reproducție pentru boala Newcastle, în aplicarea articolului 12 alineatul (2) din Directiva 90/539/CEE a Consiliului
   (Text cu relevanță pentru SEE)
   (94/327/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/539/CEE din 15 octombrie 1990 privind condițiile de sănătate animală care reglementează schimburile intracomunitare și importurile din țări terțe de păsări de curte și ouă pentru incubație (1), astfel cum a fost modificată ultima dată prin Directiva 93/120/CE (2) a Consiliului, în special articolul 12 alineatul (2),
   întrucât metodologiile de efectuare a testelor serologice pentru boala Newcastle trebuie să cuprindă detalii privind procedura de prelevare a probelor, procedura de efectuare a testelor și interpretarea rezultatelor acestora;
   întrucât măsurile prevăzute de prezenta decizie sunt conforme cu avizul Comitetului permanent veterinar,
   ADOPTĂ PREZENTA DECIZIE:
   Articolul 1
   Testarea serologică pentru depistarea anticorpilor bolii Newcastle, menționată la a doua liniuță din articolul 12 alineatul (2) din Directiva 90/539/CEE, trebuie să fie în concordanță cu cerințele anexei.
   Articolul 2
   Prezenta decizie se aplică de la data de 1 ianuarie 1995.
   Articolul 3
   Prezenta decizie se adresează statelor membre.
   
      Adoptată la Bruxelles, 19 mai 1994.
      
         
            Pentru Comisie
         
         René STEICHEN
         
         
            Membru al Comisiei
         
      
   
   
      (1)  JO L 303, 31.10.1990, p. 6.
   
      (2)  JO L 340, 31.12.1993, p. 35.
   ANEXĂ
   Testarea serologică anuală pentru depistarea anticorpilor bolii Newcastle la păsările din efectivele de reproducție din statele membre sau regiuni ale statelor membre cu statut de nevaccinare
   1.   Prelevarea probelor de sânge
   Toate efectivele de reproducție sunt supuse prelevării anuale de probe după cum urmează. Probele de sânge trebuie obținute de la cel puțin 60 de păsări alese aleatoriu și trebuie examinate prin testul de inhibare a hemaglutinării în conformitate cu procedura prevăzută la punctul (2).
   2.   Procedura
   
               (a)
            
            
               O cantitate de 0,025 ml PBS se așază în mod egal în toate godeurile unei plăci de microtitrare din plastic (cu godeuri care au fundul în formă de V)
            
         
               (b)
            
            
               Se așază 0,025 ml de ser în primul godeu al plăcii.
            
         
               (c)
            
            
               Se utilizează diluator de microtitrare pentru a se efectua o diluare dublă a serului pe suprafața plăcii.
            
         
               (d)
            
            
               Se adaugă 0,025 ml de lichid alantoidian diluat care conține 4 sau 8 HAU.
            
         
               (e)
            
            
               Se amestecă prin lovire ușoară și se așază placa la o temperatură de 4 °C timp de cel puțin 60 de minute sau la temperatura camerei timp de cel puțin 30 de minute.
            
         
               (f)
            
            
               Se adaugă 0,025 ml 1 % RBCs în toate godeurile.
            
         
               (g)
            
            
               Se amestecă prin lovire ușoară și se așază la temperatura de 4 °C.
            
         
               (h)
            
            
               Plăcile se citesc după 30 până la 40 de minute după ce se depune RBC martor. Acest lucru se realizează prin înclinare și prin observarea prezenței sau absenței dârelor în formă de lacrimă la același nivel ca și în cazul godeurilor martor care conțin numai RBCs (0,025 ml) și PBS (0,05 ml).
            
         
               (i)
            
            
               Titrul IH reprezintă diluția cea mai mare a antiserului care produce inhibarea completă a patru sau opt unități de virus (ar trebui să se includă în fiecare test o titrare HA pentru confirmarea prezenței HAU).
            
         
               (j)
            
            
               Validitatea rezultatelor depinde de obținerea unui titru mai mic de 23 pentru patru HAU sau 22 pentru opt HAU cu serul martor negativ și un titru cuprins într-o singură diluție a titrului cunoscut al serului martor pozitiv.
            
         3.   Interpretarea testelor
   Antigenul utilizat influențează nivelul la care un ser este considerat pozitiv:
   
               —
            
            
               pentru patru HAU un ser pozitiv este orice ser care prezintă un titru de 24 sau mai mare, pentru opt HAU un ser pozitiv este orice ser care prezintă un titru de 23 sau mai mare.